సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బాహుబలి లెన్స్‌మేన్‌కి బంపర్ ఆఫర్
బాహుబలి సినిమాకి పనిచేసిన సినిమాటోగ్రాఫర్ సెంథిల్ కుమార్‌కి ఆ సినిమా మంచి అవకాశాన్నే తెచ్చిపెట్టింది.
TNN | Updated:
Sep 23, 2015, 01:05PM IST
బాహుబలి సినిమాకి పనిచేసిన సినిమాటోగ్రాఫర్ సెంథిల్ కుమార్‌కి ఆ సినిమా మంచి అవకాశాన్నే తెచ్చిపెట్టింది. బాహుబలి మూవీలో సెంథిల్ పనితనం నచ్చిన బాలీవుడ్ డైరెక్టర్ రోహిత్ శెట్టి నేరుగా అతనికే ఫోన్ చేసి తనకి ఓ పాటకి షూట్ చేసి పెట్టాల్సిందిగా కోరాడట. అది కూడా షారుఖ్ ఖాన్ , కాజోల్ జంటగా తెరకెక్కుతున్న దిల్‌వాలే మూవీ కావడంతో సెంథిల్ ఆనందానికి అడ్డూ అదుపులేకుండా పోయింది. ఇంకేం ప్రస్తుతానికి ఖాళీగానే వున్న సెంథిల్ వెంటనే హైదరాబాద్‌లో వాలిపోయాడు. రామోజీ ఫిలింసిటీలో జరుగుతున్న పాటని షూట్ చేసే ఛాన్స్ దక్కించుకున్న ఈ తమిళ సినిమాటోగ్రాఫర్.. బాహుబలి సినిమా వర్క్ వల్లే తనకి ఈ అవకాశం లభించిందంటున్నాడు. షారుఖ్, రోహిత్ శెట్టి, సాంగ్ కొరియోగ్రాఫర్ ఫరా ఖాన్ .. అందరూ చాలా బాగా కోపరేట్ చేశారని చెబుతున్న సెంథిల్‌ హిందీ సినిమా పనిచేయడం మొదటిసారి. ఇకపై కూడా ఏదైనా హిందీ సినిమా అవకాశాలు వస్తే చేయడానికి సిద్ధంగానే వున్నాను. అయితే అవి ఏవైనా బాహుబలి 2 ప్రాజెక్టు పూర్తయిన తర్వాతే. ప్రస్తుతానికి నా దృష్టంతా ఆ సినిమా మీదే వుందంటున్నాడు సెంథిల్.